pythainlp/thaigov-v2-corpus-22032023 huggingface dataset:
วันพฤหัสบดีที่ 28 กรกฎาคม 2565
รัฐมนตรีฯ สุริยะ ร่วมพิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษา 28 กรกฎาคม 2565
รัฐมนตรีฯ สุริยะ ร่วมพิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษา 28 กรกฎาคม 2565
วันนี้ (28 กรกฎาคม 2565) เวลา 07.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายจุลพงษ์ ทวีศรี รองปลัดกระทรวงอุตสาหกรรม ร่วมพิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2565 โดยมีพลเอกประยุทธ์ จันทรโอชา นายกรัฐมนตรี เป็นประธานในพิธี ณ ท้องสนามหลวง
วันอังคารที่ 23 สิงหาคม 2565
ครม. อนุมัติวงเงิน 18,447 ล้านบาท สำหรับ สปสช. เพื่อใช้จ่ายค่าบริการสาธารณสุขสำหรับโรคติดเชื้อไวรัสโควิด 19 สำหรับหน่วยบริการ/สถานพยาบาล ระหว่างวันที่  1 เมษายน - 15 พฤษภาคม 65
ครม. อนุมัติวงเงิน 18,447 ล้านบาท สำหรับ สปสช. เพื่อใช้จ่ายค่าบริการสาธารณสุขสำหรับโรคติดเชื้อไวรัสโควิด 19 สำหรับหน่วยบริการ/สถานพยาบาล ระหว่างวันที่  1 เมษายน - 15 พฤษภาคม 65
วันที่ 23 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงมติคณะรัฐมนตรีอนุมัติโครงการค่าบริการสาธารณสุข ภายใต้ระบบหลักประกันสุขภาพแห่งชาติ ปี 2565 รอบที่ 4 ของสำนักงานหลักประกันสุขภาพแห่งชาติ เพื่อเป็นค่าบริการสาธารณสุขสำหรับโรคติดเชื้อไวรัสโคโรนา 2019 และบริการอื่นที่เกี่ยวข้องที่หน่วยบริการ/สถานพยาบาลให้บริการแล้วระหว่างวันที่ 1 เมษายน ถึง 15 พฤษภาคม 2565 วงเงิน 18,447.9800 ล้านบาท เพื่อเป็นค่าใช้จ่ายสำหรับหน่วยบริการสถานพยาบาลที่ให้บริการสาธารณสุขไวรัสโควิด-19 ทั้งในการจัดหาเครื่องมือและอุปกรณ์ทางการแพทย์ ยารักษาโรค วัคซีนและการวิจัย พัฒนาและผลิตวัคซีนภายในประเทศ โดยกลุ่มเป้าหมายคือประชาชนทุกคนที่อาศัยอยู่ในประเทศไทยและหน่วยบริการหรือสถานพยาบาลที่จัดบริการสาธารณสุขทั้งภาครัฐและเอกชนรวมถึงผู้ให้บริการสาธารณสุขทั่วประเทศ
วันจันทร์ที่ 18 กรกฎาคม 2565
PM pleased with Thailand’s ranking in various global polls and surveys in 2022
PM pleased with Thailand’s ranking in various global polls and surveys in 2022
July 17, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased with Thailand’s ranking in various global polls and surveys in 2022, which would impact the decision of foreigners to visit the country, either for traveling, working, or residing. He thanked the Thai people for making this happen.
Among wide-ranging recognitions Thailand received from the global community in 2022, the Government Spokesperson brought up 14 titles in the areas of tourism, economy, public health, and quality of life:
Tourism Ranking:
1st:Koh Phangan Island, as the world's best place for a workation for 2022 (source:www.william-russell.com)
1st:Bangkok,as the best city in the Asia Pacific by “DestinAsian 2022 Readers' Choice Awards” (source:https://www.destinasian.com/)
3rdand 4th: Phuket and Koh Samui respectively, as best island destinations in the Asia Pacific by “DestinAsian 2022 Readers' Choice Awards” (source:https://www.destinasian.com/)
4th:Thailand, as world’s 4thmost attractive post-pandemic destination (source: Visa Global Travel Intentions Study)
8th:Thailand, as world’s safest travel destinations (source: Berkshire Hathaway Travel Protection)
14th:Thailand as 14thhighest visitors via Google Street View (source: Google Street View)
20th:“Tom yam kung”, as best soup in the world for 2022 (source: CNN Travel)
Economic Ranking:
9th:Thailand, as best city for gastronomes (source: TripAdvisor)
71st:Thailand, as most livable country in the world (source: CS Global Partners)
35th:Thailand, on the Global Soft Power Index 2022 (source: Global Soft Power Index 2022)
Livability Ranking:
16th:Chulalongkorn University, as world’s highest SDG impact on society in 2022 (source: The Times Higher Education - THE)
61st:Thailand, as world’s happiest country in the annual World Happiness Index (source: UN’s World Happiness Report 2022)
Public Health Ranking:
1st:Thailand tops the rank for recovery and response to Covid-19 pandemic (source: Times Higher Education)
30th:A country with world’s best hospitals (“Newsweek”)
The Government Spokesperson also disclosed that Buakaw Banchamek, the country’s famous and beloved boxer, has become the first Thai boxer to be on the digital billboard in New York's Times Square as part of an advertisement for the upcoming Rajadamnern World Series (RWS) Muay Thai boxing tournament to be held in Bangkok on August 19, 2022. The event will enhance Thailand’s soft power, and attract Muay Thai enthusiasts from across the world.
The Prime Minister has confidence with Thailand’s potential and abundant resources, whereas Thailand’s ranks in various polls and surveys would boost confidence of all the Thai people. The Government has also continued to implement policies for economic recovery and development in all dimensions, including the development of tourism infrastructure according to the global trends.
วันอังคารที่ 19 ตุลาคม 2564
สธ.ปรับเกณฑ์การทำประกันสุขภาพชาวต่างด้าว ประเภทคนอยู่ชั่วคราวไม่เกิน 1 ปี บังคับใช้วันนี้เป็นต้นไป
กระทรวงสาธารณสุข ปรับเกณฑ์การทำประกันสุขภาพชาวต่างด้าว ที่เข้ามาพำนักในไทยไม่เกิน 1 ปี  เพิ่มวงเงินประกันจากเดิม 4 แสนบาท เป็น 3 ล้านบาท ครอบคลุมการรักษาโรคโควิด 19 และสามารถทำประกันจากประเทศต้นทางได้ มีผลบังคับใช้ตั้งแต่วันนี้เป็นต้นไป
วันนี้ (19 ตุลาคม 2564) ที่ กระทรวงสาธารณสุข จังหวัดนนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายชัยวัฒน์ ชื่นโกสุม รองปลัดกระทรวงมหาดไทย นางสาวดารณี ลิขิตวรศักดิ์ รองปลัดกระทรวงการท่องเที่ยวและกีฬา นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ นายดนย์วิศว์ พูลสวัสดิ์ ผู้อำนวยการกองตรวจลงตราและเอกสารเดินทางคนต่างด้าว พล.ต.ต.ปิติ นิธินนทเศรษฐ์ผู้บังคับการตรวจคนเข้าเมือง 1 และนายชูฉัตร ประมูลผล รองเลขาธิการคณะกรรมการกำกับและส่งเสริมการประกอบธุรกิจประกันภัย (คปภ.)แถลงข่าว“การปรับปรุงหลักเกณฑ์เพิ่มเติมรองรับการทำประกันสุขภาพสำหรับชาวต่างด้าวผู้ขอรับการตรวจลงตราประเภทคนอยู่ชั่วคราว Non-Immigrant Visa รหัส O-A (ระยะ 1 ปี)”
ดร.สาธิตกล่าวว่า รัฐบาลมีนโยบายส่งเสริมการท่องเที่ยวเชิงสุขภาพ เพื่อให้ประเทศไทยเป็นศูนย์กลางสุขภาพระดับโลก(Medical Hub) มีการเปิดเส้นทางท่องเที่ยวเชิงสุขภาพ การพัฒนาผลิตภัณฑ์สมุนไพรไทย นวดไทย สปา และพัฒนาศักยภาพของสถานบริการสุขภาพทั้งรัฐและเอกชนทุกระดับ รวมถึงสถานประกอบการเพื่อสุขภาพให้ได้คุณภาพ มาตรฐาน เป็นที่ยอมรับระดับสากล เพื่อดึงดูดนักท่องเที่ยวให้เดินทางเข้าประเทศเพิ่มมากขึ้น ที่ผ่านมามีผู้สูงอายุขอรับการตรวจลงตราเข้ามาพำนักระยะยาว (Long Stay) ระยะเวลาไม่เกิน 1 ปี รวม 3,768 ราย(ข้อมูลจากสำนักงานตรวจคนเข้าเมือง และกรมการกงสุล, พ.ศ. 2563-2564) ล่าสุดเมื่อวันที่ 15 มิถุนายน 2564 คณะรัฐมนตรีได้มีมติอนุมัติในหลักการปรับปรุงหลักเกณฑ์เพิ่มเติม ตามที่กระทรวงสาธารณสุขและหน่วยงานที่เกี่ยวข้องเสนอ โดยกำหนดให้ชาวต่างด้าวผู้ขอรับการตรวจลงตราสามารถซื้อประกันสุขภาพจากต่างประเทศ หรือมีสวัสดิการภาครัฐจากต่างประเทศได้ และปรับวงเงินประกันสุขภาพจากเดิมผู้ป่วยนอก 40,000 บาทผู้ป่วยใน 400,000 บาท เปลี่ยนเป็นมีวงเงินคุ้มครองค่ารักษาพยาบาล และมีประกันที่ครอบคลุมการรักษาโรคโควิด 19ไม่น้อยกว่า 100,000 ดอลล่าร์สหรัฐ หรือ 3,000,000 บาท มีผลบังคับใช้ตั้งแต่วันนี้เป็นต้นไปเพื่อสร้างความมั่นใจ ให้กับชาวต่างด้าวที่จะเข้ามาให้ได้รับการคุ้มครองและดูแลตลอดระยะเวลาที่พำนักในราชอาณาจักร
ด้านนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่าสำหรับหลักเกณฑ์การขอรับการตรวจลงตราประเภทคนอยู่ชั่วคราว ระยะเวลา 1 ปีจะใช้สำหรับชาวต่างด้าวผู้สูงอายุ ที่ไม่สามารถซื้อประกันในประเทศไทยได้, ผู้ที่แบบฟอร์มการรับรองการซื้อประกันในต่างประเทศไม่สอดคล้องกับระบบธุรกิจประกันภัย/สิทธิประโยชน์จากกองทุนต่างๆ และ ผู้ที่ยื่นต่ออายุวีซ่าครั้งที่สอง (Extend) ประสงค์จะขอใช้ประกันสุขภาพจากต่างประเทศ จะช่วยลดปัญหาของผู้ขอรับการตรวจลงตราที่ไม่สามารถยื่นต่อวีซ่าครั้งที่สองได้ รวมทั้งเป็นการยกระดับและคัดกรองชาวต่างด้าวที่จะเดินทางเข้ามาในประเทศไทยโดยสามารถซื้อกรมธรรม์แบบออนไลน์ผ่านเว็บไซต์สมาคมประกันวินาศภัยไทยhttps://longstay.tgia.orgมีบริษัทประกันภาคที่เข้าร่วมโครงการ 17 แห่ง
************************************19 ตุลาคม 2564
วันพฤหัสบดีที่ 3 กุมภาพันธ์ 2565
“ผู้ช่วย รมต. นราพัฒน์” เข้าร่วมการประชุมระดับรัฐมนตรีเกษตรเบอร์ลิน ครั้งที่ 14 (14th Berlin Agriculture Minister’s Conference)
“ผู้ช่วย รมต. นราพัฒน์” เข้าร่วมการประชุมระดับรัฐมนตรีเกษตรเบอร์ลิน ครั้งที่ 14 (14th Berlin Agriculture Minister’s Conference)
เมื่อวันที่ 28 มกราคม 2565 ดร. เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบหมายให้นายนราพัฒน์ แก้วทอง ผู้ช่วยรัฐมนตรีประจำกระทรวงเกษตรและสหกรณ์ เข้าร่วมการประชุมระดับรัฐมนตรีเกษตรเบอร์ลิน ครั้งที่ 14 (14th Berlin Agriculture Minister’s Conference) ผ่านการประชุมออนไลน์ลักษณะเสมือนจริง (Virtual Event) โดยการประชุมระดับรัฐมนตรีเกษตรฯ ประจำปี 2565 นี้ มีรัฐมนตรีเกษตรจาก 68 ประเทศ และผู้บริหารจากองค์กรระหว่างประเทศ 11 หน่วยงาน หารือภายใต้หัวข้อ “การใช้ที่ดินอย่างยั่งยืน : ความมั่นคงด้านอาหารเริ่มต้นจากดิน” (Sustainable Land Use: Food Security Starts with the soil) ที่เน้นย้ำความสำคัญของดินที่มีต่อความมั่นคงทางอาหารและประเด็นกิจกรรมที่สำคัญอันนำไปสู่การพลิกโฉมระบบอาหารสู่เป้าหมายการพัฒนาที่ยั่งยืนในปี 2030
กระทรวงอาหารและเกษตรแห่งสหพันธ์สาธารณรัฐเยอรมนี ในฐานะประเทศเจ้าภาพ ได้ประชาสัมพันธ์ถ้อยแถลงจากรัฐมนตรีเกษตรประเทศต่างๆ ผ่านทางเว็บไซต์ของ GFFA หรือ https://www.gffa-berlin.de/en/ ถ้อยแถลงผู้แทนไทย โดยนายนราพัฒน์ฯ แสดงเจตนารมณ์และสนับสนุนการทำงานภายใต้กรอบความร่วมมือนานาชาติ โดยเฉพาะกรอบอนุสัญญาสหประชาชาติว่าด้วยการต่อต้านการแปรสภาพเป็นทะเลทราย (United Nations Convention to Combat Desertification: UNCCD) และนำเสนอผลการดำเนินงานของกรมพัฒนาที่ดินที่เกี่ยวข้องกับประเด็นสำคัญของแถลงการณ์ร่วมรัฐมนตรีเกษตรฯ การนำหลักการของการบรรลุความสมดุลของการจัดการทรัพยากรดินมาผนวกเข้ากับตัวชี้วัดของเป้าหมายการพัฒนาที่ยั่งยืน เพื่อกำหนดมาตรการในระดับพื้นที่ ใช้ระบบ Agri-Map เพื่อกำหนดพื้นที่ปลูกพืชเศรษฐกิจตามชั้นความเหมาะสมของดิน การประสานองค์ความรู้ และความร่วมมือทุกภาคส่วน จาก “เครือข่ายหมอดินอาสาของไทย” สู่ “โครงการหมอดินโลก” ขององค์การอาหารและการเกษตรแห่งสหประชาชาติ (FAO) และสมัชชาความร่วมมือดินโลก (GSP) รวมทั้งการสนับสนุนกิจกรรมและที่ตั้งของ “ศูนย์ความเป็นเลิศด้านการวิจัยดินแห่งภูมิภาคเอเชีย (CESRA)” ของรัฐบาลไทย
นายนราพัฒน์ฯ ร่วมรับรองแถลงการณ์ (Communique) สำหรับการประชุมระดับรัฐมนตรีเกษตรเบอร์ลิน ครั้งที่ 14 ซึ่งรัฐมนตรีเกษตรฯ เห็นชอบกิจกรรมร่วมกัน ได้แก่ การลดมลพิษในดิน การจัดการน้ำ การสนับสนุนนโยบายเพื่อการจัดการที่ดินและดินอย่างยั่งยืน การลดการปิดทับหน้าดิน การป้องกันการเสื่อมสภาพของดิน การลดการตัดไม้ทำลายป่า การส่งเสริมการวิจัยและนวัตกรรม การสนับสนุนการใช้เทคโนโลยีและดิจิทัล การอบรมและให้คำแนะนำแก่เกษตรกร และการตระหนักรู้ความสำคัญของดิน รวมถึงการเข้าถึงที่ดิน และติดตามความคืบหน้าของการดำเนินการในการประชุม GFFA ในปี 2567ต่อไป
นายนราพัฒน์ฯ กล่าวในตอนท้ายว่า ประเทศไทยเน้นย้ำการบริหารจัดการดินให้สมบูรณ์ และพร้อมให้ความร่วมมือกับหุ้นส่วนเพื่อการพัฒนาในทุกระดับ อาทิ UNCCD, FAO, CFS และ GSP เพื่อนำไปสู่ระบบอาหารที่ยั่งยืน และเกิดผลเป็นรูปธรรมต่อไป
วันจันทร์ที่ 27 ธันวาคม 2564
กรมสรรพากรเปิดทดสอบเป็นผู้สอบบัญชีภาษีอากร สมัครผ่านระบบออนไลน์ ตั้งแต่วันที่ 1 – 16 มกราคม 2565
กรมสรรพากรเปิดรับสมัครผู้สำเร็จศึกษาไม่ต่ำกว่าปริญญาตรีทางการบัญชี หรือประกาศนียบัตรทางการบัญชี เข้ารับการทดสอบเป็นผู้สอบบัญชีภาษีอากร (Tax Auditor) สมัครผ่านเครือข่ายอินเทอร์เน็ตที่เว็บไซต์กรมสรรพากร www.rd.go.th ระหว่างวันที่ 1 - 16 มกราคม 2565
กรมสรรพากรเปิดรับสมัครทดสอบความรู้เป็นผู้สอบบัญชีภาษีอากร (Tax Auditor) ครั้งที่ 52 (1/2565) โดยผู้ประสงค์เข้ารับการทดสอบต้องสำเร็จการศึกษาไม่ต่ำกว่าปริญญาตรีทางการบัญชี หรือประกาศนียบัตรทางการบัญชี ผู้สนใจสามารถตรวจสอบคุณสมบัติและยื่นคำขอเข้ารับการทดสอบผ่านเครือข่ายอินเทอร์เน็ตได้ตลอด 24 ชั่วโมงไม่เว้นวันหยุดราชการ ที่เว็บไซต์กรมสรรพากร (www.rd.go.th) เพียงช่องทางเดียวเท่านั้น ระหว่างวันที่ 1 - 16 มกราคม 2565 ประกาศรายชื่อผู้มีสิทธิเข้ารับการทดสอบในวันที่ 2 กุมภาพันธ์ 2565 และดำเนินการทดสอบในวันที่ 5 - 6 กุมภาพันธ์ 2565 ณ มหาวิทยาลัยราชภัฏสวนสุนันทา เขตดุสิต กรุงเทพฯ ทั้งนี้ ผลการทดสอบเป็นผู้สอบบัญชีภาษีอากรจะประกาศที่เว็บไซต์กรมสรรพากร (www.rd.go.th) ในวันที่ 30 เมษายน 2565
หากมีข้อสงสัยสามารถติดต่อสอบถามได้ที่หมายเลขโทรศัพท์ 0 2272 8188 ในวันและเวลาราชการ หรือที่กองมาตรฐานการสอบบัญชีภาษีอากร ชั้น 17 อาคารกรมสรรพากร เลขที่ ๙๐ ซอยพหลโยธิน ๗ ถนนพหลโยธิน แขวงพญาไท เขตพญาไท กรุงเทพฯ
วันจันทร์ที่ 17 มกราคม 2565
การประชุมคณะกรรมการพิจารณาคัดเลือกข้าราชการพลเรือนดีเด่น ของสำนักงานปลัดกระทรวงอุตสาหกรรม ครั้งที่ 1/2565
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการพิจารณาคัดเลือกข้าราชการพลเรือนดีเด่นของสำนักงานปลัดกระทรวงอุตสาหกรรม ครั้งที่ 1/2565
การประชุมคณะกรรมการพิจารณาคัดเลือกข้าราชการพลเรือนดีเด่น ของสำนักงานปลัดกระทรวงอุตสาหกรรม ครั้งที่ 1/2565
วันนี้ (17 มกราคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการพิจารณาคัดเลือกข้าราชการพลเรือนดีเด่นของสำนักงานปลัดกระทรวงอุตสาหกรรม ครั้งที่ 1/2565 ซึ่งที่ประชุมได้พิจารณาหลักเกณท์การคัดเลือกข้าราชการพลเรือนดีเด่น ประจำปี พ.ศ. 2565 โดยมีนางวรวรรณ ชิตอรุณ รองปลัดกระทรวงอุตสาหกรรม และคณะกรรมการฯ ร่วมประชุม ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม
วันศุกร์ที่ 4 มีนาคม 2565
กระทรวงคมนาคมจัดกิจกรรมส่งเสริมความรู้เกี่ยวกับมาตรฐานทางจริยธรรม ภายใต้โครงการขับเคลื่อนด้านการป้องกันปราบปรามการทุจริต
และด้านการส่งเสริมคุณธรรมจริยธรรม ประจำปีงบประมาณ 2565
นายชยธรรม์ พรหมศร ปลัดกระทรวงคมนาคม เป็นประธานเปิดกิจกรรมส่งเสริมความรู้เกี่ยวกับมาตรฐานทางจริยธรรม ภายใต้โครงการขับเคลื่อนด้านการป้องกันปราบปรามการทุจริตและด้านการส่งเสริมคุณธรรมจริยธรรม ประจำปีงบประมาณ 2565 โดยมี นายอานนท์ เหลืองบริบูรณ์ รองปลัดกระทรวงคมนาคม ในฐานะหัวหน้าศูนย์ปฏิบัติการต่อต้านการทุจริต พร้อมด้วยผู้บริหารและบุคลากรหน่วยงานในสังกัดกระทรวงคมนาคม เข้าร่วมงาน เมื่อวันที่ 3 มีนาคม 2565 ณ ห้องประชุมกระทรวงคมนาคม ผ่านระบบการประชุม Zoom Meeting และทาง Facebook Live ของศูนย์ปฏิบัติการต่อต้านการทุจริต กระทรวงคมนาคม
ปลัดกระทรวงคมนาคม กล่าวว่า ตามนโยบายของท่านรัฐมนตรีว่าการกระทรวงคมนาคม นายศักดิ์สยาม ชิดชอบ ได้มอบให้กับทุกหน่วยงานและข้าราชการทุกคนในสังกัดกระทรวงคมนาคม ให้ดำเนินงานโดยยึดหลักความถูกต้องตามระเบียบและกฎหมาย เนื่องจากกระทรวงคมนาคมมีภารกิจที่เกี่ยวข้องกับโครงสร้างพื้นฐานต่าง ๆ ของประเทศ มีการใช้งบประมาณในการดำเนินโครงการโครงสร้างพื้นฐานขนาดใหญ่เป็นจำนวนมากและที่สำคัญได้เน้นย้ำทุกครั้งในเรื่องหลักธรรมาภิบาล (Good Governance) ซึ่งครอบคลุมในหลายมิติ ทั้งในเรื่องความโปร่งใส (Transparency) การตรวจสอบได้ (Accountability) การที่จะต้องดำเนินการให้ถูกต้องตามระเบียบและกฎหมาย สำคัญที่สุดคือความรู้ โดยต้องรู้เท่าทันในรายละเอียดของระเบียบและกฎหมาย ซึ่งที่ผ่านมากระทรวงคมนาคมได้ให้ความสำคัญในเรื่องของการบริหารงานด้วยความโปร่งใส มีคุณธรรมจริยธรรมมาโดยตลอด และมุ่งมั่นที่จะสนับสนุนการจัดกิจกรรมต่าง ๆ เพื่อยกระดับมาตรฐานคุณธรรมจริยธรรม รวมทั้งรณรงค์ให้บุคลากรในสังกัดกระทรวงคมนาคมได้ตระหนักถึงคุณค่าและศักดิ์ศรีของความเป็นเจ้าหน้าที่ของรัฐที่ดี ซื่อสัตย์ มีความน่าเชื่อถือ และเป็นที่ไว้วางใจของประชาชน อีกทั้งการมีภาพลักษณ์ที่ดีในสังคม ซึ่งนับเป็นสิ่งที่ยืนยันว่ากระทรวงคมนาคมเป็นองค์กรที่ยึดมั่นในคุณธรรม จริยธรรม และต้องการก้าวสู่การเป็นองค์กรคุณธรรม เสริมสร้างภาพลักษณ์ของหน่วยงานให้มีความโปร่งใส และมีธรรมาภิบาล
สำหรับการจัดกิจกรรมในครั้งนี้ ได้รับเกียรติจากนางสาวปรางค์มาศ บุญสิทธิ์ ผู้อำนวยการศูนย์ส่งเสริมจริยธรรม วิทยากรจากสำนักงานคณะกรรมการข้าราชการพลเรือน ที่มีความเชี่ยวชาญและประสบการณ์ มาเป็นวิทยากรบรรยาย โดยมีวัตถุประสงค์เพื่อส่งเสริมและปลูกจิตสำนึกคุณธรรมจริยธรรม ตลอดจนเป็นการเผยแพร่มาตรฐานทางจริยธรรมให้กับบุคลากรในสังกัดกระทรวงคมนาคมรับทราบ ยึดถือเป็นแนวทางปฏิบัติและนำมาปรับใช้ในการปฏิบัติงานให้บรรลุผลสำเร็จเกิดความร่วมมือร่วมใจของบุคลากรในหน่วยงาน รวมถึงการมีทัศนคติและความเข้าใจที่ถูกต้องเกี่ยวกับมาตรฐานทางจริยธรรม สอดคล้องกับกฎหมายและระเบียบที่เกี่ยวข้อง สามารถนำไปปรับใช้ในการปฏิบัติงาน เพื่อให้การขับเคลื่อนภารกิจของกระทรวงคมนาคมบรรลุเป้าหมายอย่างมีประสิทธิภาพ ประสิทธิผล และอยู่ในกรอบของคุณธรรม จริยธรรม ตามหลักธรรมาภิบาล ซึ่งจะก่อให้เกิดประโยชน์สูงสุดต่อประชาชนและประเทศชาติอย่างยั่งยืนต่อไป
วันพฤหัสบดีที่ 14 ตุลาคม 2564
พระบรมราโชวาท พระบาทสมเด็จพระชนกาธิเบศร มหาภูมิพลอดุลยเดชมหาราช บรมนาถบพิตร
"ขอให้ทำหน้าที่เพื่อหน้าที่
อย่านึกถึงบำเหน็จรางวัล
หรือผลประโยชน์ให้มาก
ขอให้ถือว่าการทำหน้าที่ได้สมบูรณ์
เป็นทั้งรางวัลและประโยชน์อย่างประเสริฐ
จะทำให้บ้านเมืองไทยของเรา
อยู่เย็นเป็นสุขและมั่นคง"
#รัชกาลที่๙ #สำนักงานปลัดกระทรวงกลาโหม #กระทรวงกลาโหม
วันพุธที่ 21 กรกฎาคม 2564
ผู้ช่วยโฆษก ศบค. ขอบคุณ การทำหน้าที่ของสื่อมวลชน และประชาชนที่เป็นกระบอกเสียงสำคัญสะท้อนการทำงาน และขอให้คงการทำหน้าที่ต่อไปเพื่อรักษามาตรการการควบคุมโรค
ผู้ช่วยโฆษก ศบค. ขอบคุณ การทำหน้าที่ของสื่อมวลชน และประชาชนที่เป็นกระบอกเสียงสำคัญสะท้อนการทำงาน และขอให้คงการทำหน้าที่ต่อไปเพื่อรักษามาตรการการควบคุมโรค
วันนี้ (21 กรกฎาคม 2564) ณ โถงกลาง ตึกสันติไมตรี ทำเนียบรัฐบาล แพทย์หญิง อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ตอบคำถามสื่อมวลชน โดยผู้ช่วยโฆษก ศบค. ได้ฝากประเด็นทิ้งท้ายจากการประชุมร่วมกับสื่อมวลชนที่ผ่านมา ทีมทำข้อมูลศบค. ต้องขอขอบคุณความตั้งใจของสื่อมวลชน ซึ่งเป็นกลุ่มบุคคลที่รับรู้คำถามจากประชาชน ความต้องการของประชาชนดีที่สุด ขอขอบคุณในส่วนที่สื่อมวลชนได้มาให้ข้อมูลกับ ศบค. เพื่อให้ ศบค. ได้รับรู้ว่าข้อมูลส่วนไหนที่ประชาชนยังเข้าไม่ถึง เพื่อรับไปปรับด้านการดำเนินการ อาทิ จะตรวจได้ที่ไหน ข้อปฏิบัติตัว หากตรวจแล้วติดเชื้อ หรือไม่ติดเชื้อ การจัดการวัคซีน การดูแลพื้นที่ที่แตกต่างกัน ใน กทม. ในต่างจังหวัด ส่วนการรายงานข้อมูลต่อประชาชน ทีมรายงานของ ศบค. จักได้นำมานำเสนออย่างต่อเนื่อง
ทั้งนี้ พี่น้องประชาชนเป็นกระบอกเสียงสำคัญ การรายงาน การร้องเรียน เน้นย้ำว่าเป็นข้อมูลจากประชาชนทั้งสิ้น ทั้งจาก 191 จากสำนักงานตำรวจแห่งชาติ จากกองทัพไทย ขอขอบคุณประชาชน และขอให้ยังทำหน้าที่นี้ต่อไปหากพบเห็น การกระทำความผิด ฝ่าฝืนมาตรการ หรือการทำงานภาครัฐ ที่ยังปฏิบัติไม่ได้ตามมาตรฐาน ขอให้ติดต่อเข้ามา ที่เน้นย้ำคือการกำกับมาตรการ ติดต่อผ่าน 191 ได้ตลอด 24 ชม. สายด่วน สปม. 1599 1138 ฝากพี่น้องประชาชนและสื่อมวลชน ช่วยร่วมมือร่วมใจให้มาตรการสำเร็จ ทั้งมาตรการเฝ้าระวัง และมาตรการที่กำหนดเพื่อให้ผู้ติดเชื้อเข้าระบบ และการฉีดวัคซีน เพื่อให้มาตรการควบคุมโรคเป็นไปอย่างมีประสิทธิภาพ
วันพฤหัสบดีที่ 1 กรกฎาคม 2564
กรมบัญชีกลางซ้อมความเข้าใจการเตรียมการจัดซื้อจัดจ้างในช่วงการพิจารณา พ.ร.บ.งบประมาณปี 65
ขณะนี้ร่าง พ.ร.บ.งบประมาณรายจ่ายประจำปีงบประมาณ พ.ศ.2565 อยู่ระหว่างการพิจารณาของรัฐสภา ดังนั้น เพื่อให้หน่วยงานของรัฐสามารถดำเนินการจัดซื้อจัดจ้างเป็นไปด้วยความรวดเร็ว สามารถก่อหนี้ผูกพันและเบิกจ่ายเงินได้แล้วเสร็จภายในปีงบประมาณ พ.ศ. 2565
นายประภาศ คงเอียด อธิบดีกรมบัญชีกลาง เปิดเผยว่า ขณะนี้ร่างพระราชบัญญัติงบประมาณรายจ่ายประจำปีงบประมาณ พ.ศ. 2565 อยู่ระหว่างการพิจารณาของรัฐสภา ดังนั้น เพื่อให้หน่วยงานของรัฐสามารถดำเนินการจัดซื้อจัดจ้างเป็นไปด้วยความรวดเร็ว สามารถก่อหนี้ผูกพันและเบิกจ่ายเงินได้แล้วเสร็จภายในปีงบประมาณ พ.ศ. 2565 (30 ก.ย. 2565) สอดคล้องกับนโยบายเร่งรัดการเบิกจ่ายเงินของรัฐบาล จึงขอให้หน่วยงานของรัฐปฏิบัติตามแนวทาง ดังนี้
1. กรณีหน่วยงานของรัฐมีความประสงค์จะเตรียมการจัดซื้อจัดจ้าง โดยมิได้ใช้จ่ายจากเงินงบประมาณตามพระราชบัญญัติงบประมาณรายจ่ายประจำปี ตามหนังสือคณะกรรมการวินิจฉัยปัญหาการจัดซื้อจัดจ้าง และการบริหารพัสดุ ด่วนที่สุด ที่ กค (กวจ) 0405.2/ว 414 ลงวันที่ 17 กันยายน 2561 ถือว่าหน่วยงานของรัฐได้รับความเห็นชอบวงเงินงบประมาณที่จะใช้ในการจัดซื้อจัดจ้างตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 11 หมายความถึง เมื่อหน่วยงานของรัฐ ได้รับความเห็นชอบวงเงินงบประมาณจากหน่วยงานที่เกี่ยวข้องหรือผู้มีอำนาจในการพิจารณางบประมาณของหน่วยงานของรัฐนั้น ๆ แล้ว
2. การเตรียมการจัดซื้อจัดจ้างตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 จะถือว่าทราบวงเงินงบประมาณการจัดซื้อจัดจ้าง เมื่อคณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปี พ.ศ... ได้พิจารณาร่างพระราชบัญญัติงบประมาณรายจ่ายฯ รายหน่วยงานของรัฐ และมีมติเป็นที่สิ้นสุดแล้วก่อนเสนอสภาผู้แทนราษฎรพิจารณาในวาระที่ 2 ถือว่าหน่วยงานของรัฐนั้น ได้รับทราบวงเงินงบประมาณที่จะใช้ในการจัดซื้อจัดจ้างตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 ข้อ 11 รายละเอียดตามหนังสือกรมบัญชีกลาง ด่วนที่สุด ที่ กค 0405.4/ว 381 ลงวันที่ 23 มิถุนายน 2564
“จากแนวทางปฏิบัติทั้ง 2 กรณี จะถือว่าหน่วยงานของรัฐได้รับความเห็นชอบวงเงินงบประมาณที่จะใช้ในการจัดซื้อจัดจ้าง ตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 11 แล้ว ให้หน่วยงานจัดทำแผนการจัดซื้อจัดจ้างประจำปีทั้งปี และให้รีบดำเนินการจัดซื้อจัดจ้างเพื่อให้พร้อม
ที่จะทำสัญญาหรือข้อตกลงได้ทันที เมื่อ พ.ร.บ. งบประมาณรายจ่ายประจำปีงบประมาณ พ.ศ. 2565 มีผลบังคับใช้ และได้รับจัดสรรงบประมาณจากสำนักงบประมาณแล้ว เพื่อให้สามารถเบิกจ่ายเงินงบประมาณได้โดยเร็ว” อธิบดีกรมบัญชีกลาง กล่าว
วันจันทร์ที่ 30 สิงหาคม 2564
ครม. รับทราบความคืบหน้าโครงการ Factory Sandbox นำร่องดูแลแรงงาน 9.2 หมื่นคน ปลอดโควิด19 สร้างความเชื่อมั่นนักลงทุน
ครม. รับทราบความคืบหน้าโครงการ Factory Sandbox นำร่องดูแลแรงงาน 9.2 หมื่นคน ปลอดโควิด19 สร้างความเชื่อมั่นนักลงทุน
วันที่ 30 ส.ค. 64 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 30 สิงหาคม 2564 ว่า ครม.รับทราบความคืบหน้าการดำเนินโครงการนำร่องการป้องกันและการควบคุมการแพร่ระบาดในโรงงาน (Factory Sandbox) ตามที่กระทรวงแรงงานเสนอ ซึ่งโครงการนี้เป็นการดำเนินการภายใต้แนวคิด “เศรษฐศาสตร์สาธารณสุข”โดยมุ่งเน้นให้สถานประกอบการ กิจการ โรงงานภาคการผลิตส่งออกขนาดใหญ่ (แรงงาน 500 คนขึ้นไป) ที่มีความสำคัญต่อการขับเคลื่อนเศรษฐกิจของประเทศให้สามารถดำเนินการต่อไปได้ภายใต้มาตรการควบคุมและป้องกันโรคโควิด19 สำหรับการดำเนินการโครงการ Factory Sandbox ในพื้นที่เป้าหมาย จะแบ่งออกเป็น 2 ระยะ คือ ระยะที่ 1 นนทบุรี ปทุมธานี สมุทรสาคร และชลบุรี ระยะที่ 2 อยุธยา ฉะเชิงเทรา สมุทรปราการ ซึ่งจะมุ่งเป้าไปยังกลุ่มสถานประกอบการ 4 ประเภทอุตสาหกรรม ได้แก่ 1.ยานยนต์ 2.ชิ้นส่วนอิเล็คทรอนิกส์ 3.อาหาร และ 4.อุปกรณ์การแพทย์ โดยขับเคลื่อนภายใต้ 4 หลักการสำคัญคือ
1.ตรวจ ดำเนินการตรวจคัดกรองเชื้อโควิด19 ด้วยวิธี RT-PCR แรงงานในสถานประกอบการทุกคน เพื่อแยกคนป่วยไปรักษาทันทีและดำเนินการตรวจโดยชุดตรวจ ATK ทุกสัปดาห์
2.รักษา สถานประกอบการจัดให้มีสถานพยาบาลขึ้นดังนี้ 1)สถานแยกกักตัว (Factory Isolation: FAI) และ Hospitel สำหรับผู้ป่วยสีเขียว 2)โรงพยาบาลสนาม สำหรับผู้ป่วยสีเหลือง และ3)ICU สำหรับผู้ป่วยสีแดง
3.ดูแล ดำเนินฉีดวัคซีนเข็มที่ 1 และเข็มที่ 2 ให้แรงงาน โดยเน้นกลุ่ม 7 โรคเสี่ยง คนท้อง และออกใบรับรอง "โรงงานสีฟ้า" เพื่อสร้างความมั่นใจให้แก่ผู้ลงทุน
4.ควบคุม ให้สถานประกอบการดำเนินการตามมาตรการป้องกันควบคุมโรคในพื้นที่เฉพาะ(Bubble and Seal) และมาตรการด้านสาธารณสุข (DMHTT)
เบื้องต้น ข้อมูล ณ วันที่ 24 สิงหาคม 2562 มีสถานการประกอบการร่วมโครงการ โดยลงนามทำข้อตกลง (MOU) แล้วจำนวน 46 แห่ง และมีสถานพยาบาลเข้าร่วมโครงการ 4 แห่ง สามารถดูแลผู้ประกันได้จำนวน 9.2 หมื่นคน นอกจากนี้ การดำเนินการตรวจคัดกรองเชื้อโควิด19 ด้วยวิธี RT-PCR ได้ดำเนินการตรวจเชื้อในสถานประกอบการแล้วจำนวน 11 แห่ง มีผู้ประกันตนที่ได้รับคัดกรอง จำนวน 1.2 หมื่นคน
นางสาวรัชดากล่าวเพิ่มเติมว่า การดำเนินโครงการ Factory Sandbox นี้ จะเป็นประโยชน์อย่างยิ่งในการ 1)รักษาเสถียรภาพทางเศรษฐกิจในภาคการผลิตส่งออก ซึ่งมีมูลค่าสูงกว่า 7แสนล้านบาท 2)ป้องกันคลัสเตอร์โรงงานจากการติดเชื้อ สร้างสมดุลระหว่างมาตรการด้านสาธารณสุขและการขับเคลื่อนเศรษฐกิจของประเทศให้เดินหน้าต่อไปได้ 3.สร้างความเชื่อมั่นให้กับนักลงทุนทั้งชาวไทยและชาวต่างชาติ 4.รักษาระดับการจ้างงานในภาคการผลิตส่งออกได้กว่า 3ล้านตำแหน่ง และจากที่เริ่มดำเนินโครงการ สมาคมผู้ประกอบการญี่ปุ่นในพื้นที่ชลบุรี-ระยอง ได้ทำหนังสือขอบคุณมายังนายกรัฐมนตรีด้วย
---------------------
วันเสาร์ที่ 16 เมษายน 2565
รองปลัดฯ ภานุวัฒน์ เข้าเฝ้ารับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดำเนินพระราชพิธีสงกรานต์ เมษายน 2565
รองปลัดฯ ภานุวัฒน์ เข้าเฝ้ารับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดำเนินพระราชพิธีสงกรานต์ เมษายน 2565
รองปลัดฯ ภานุวัฒน์ เข้าเฝ้ารับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดำเนินพระราชพิธีสงกรานต์ เมษายน 2565
วันนี้ (15 เมษายน 2565) เวลา 10.00 น. นายภานุวัฒน์ ตริยางกูรศรี รองปลัดกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดำเนินพระราชพิธีสงกรานต์ เมษายน พุทธศักราช 2565 ณ พระที่นั่งอมรินทรวินิจฉัยในพระบรมมหาราชวัง
วันอาทิตย์ที่ 27 กุมภาพันธ์ 2565
โฆษกฯ เผย นายกฯ เน้นบริหารสถานการณ์โควิด-19 ให้สอดคล้องกับสถานการณ์โรค ย้ำผู้ป่วยโควิด-19 ต้องเข้าถึงระบบรักษาอย่างทั่วถึงและรวดเร็ว ขณะที่ สธ. เพิ่มแนวทางการรักษา “เจอ แจก จบ”
โฆษกฯ เผย นายกฯ เน้นบริหารสถานการณ์โควิด-19 ให้สอดคล้องกับสถานการณ์โรค ย้ำผู้ป่วยโควิด-19 ต้องเข้าถึงระบบรักษาอย่างทั่วถึงและรวดเร็ว ขณะที่ สธ. เพิ่มแนวทางการรักษา “เจอ แจก จบ” ควบคู่กับ HI/CI เริ่ม 1 มี.ค. นี้
วันที่ 27 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นการบริหารสถานการณ์โควิด-19 ในไทย กำชับหน่วยงานที่เกี่ยวข้องดูแลผู้ป่วยโควิด-19 เข้าถึงระบบรักษาอย่างทั่วถึงและรวดเร็ว โดยกระทรวงสาธารณสุข จะเพิ่มเติมแนวทางการดูแลผู้ติดเชื้อโควิด-19 แบบ “เจอ แจก จบ” เป็นผู้ป่วยนอก ไม่ต้องนอนโรงพยาบาล ควบคู่ไปกับระบบการดูแลรักษาที่บ้านหรือชุมชน (HI/CI) โดยเมื่อผู้ป่วยได้ยืนยันผลเป็นบวกด้วย ATK แล้ว และได้ทำการแจ้งขอเข้ารับการรักษาในระบบ แพทย์จะพิจารณาจ่ายยารักษา 3 สูตร ได้แก่ ยาฟาวิพิราเวียร์ ยาฟ้าทะลายโจร ยารักษาตามอาการ เช่น ยาลดไข้ แก้ไอ ลดน้ำมูก ตามอาการของผู้ติดเชื้อได้ ทั้งนี้ เพื่ออำนวยความสะดวกผู้ติดเชื้อในการเข้าถึงบริการ และเชื่อมโยงเข้าสู่โรคที่ดูแลได้ด้วยตนเอง โดยจะเริ่มในวันที่ 1 มีนาคม นี้ ซึ่งสอดคล้องกับแนวทางบริหารจัดการโรคโควิด-19 ซึ่งจะเป็นการเปลี่ยนผ่านจากโรคระบาดใหญ่ (Pandemic) เป็นโรคประจำถิ่น (Endemic) เมื่อโรคลดความรุนแรงลง ไม่มีภาวะอันตราย และประชาชนก็มีภูมิต้านทานจากการฉีดวัคซีนตามนโยบายของรัฐบาลแล้ว
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 24,719 ราย จำแนกเป็น ผู้ติดเชื้อในประเทศ 24,599 ราย และผู้ป่วยมาจากต่างประเทศ 120 ราย ผู้เสียชีวิตเพิ่มขึ้น 42 ราย ผู้ที่กำลังรักษาตัว 208,846 ราย และมียอดผู้ที่หายป่วยกลับบ้านแล้ว 16,875 ราย ทำให้มียอดผู้ป่วยยืนยันสะสมตั้งแต่ 1 ม.ค. 65 จำนวน 646,181 ราย จำนวนผู้ที่หายป่วยสะสมจำนวน 469,385
“นายกรัฐมนตรียังฝากความห่วงใยพี่น้องประชาชนที่ฉีดวัคซีนครบเกณฑ์ และรวมกลุ่ม 608 และผู้ได้วัคซีนเข็มกระตุ้นแล้ว ต้องไม่ประมาท ยังคงขอให้งดเข้าสถานที่เสี่ยง งดร่วมกิจกรรมกลุ่ม ชะลอเดินทาง ทำงานที่บ้าน (WFH) ร่วมมือปฏิบัติตามมาตรการ Universal Prevention สวมหน้ากาก หมั่นล้างมือ เว้นระยะห่าง ทั้งนี้ กระทรวงสาธารณสุขประกาศยังคงระดับการเตือนภัยโรคไวรัสโควิด-19 ไว้ที่ระดับ 4 ถึงขณะนี้” นายธนกร กล่าว
วันศุกร์ที่ 24 มิถุนายน 2565
พม. ร่วมขับเคลื่อนระบบเพื่อนครอบครัว: Family Line พร้อมมอบโล่ประกาศเกียรติคุณผู้เชี่ยวชาญเพื่อนครอบครัวดีเด่น ประจำปี 2565
พม. ร่วมขับเคลื่อนระบบเพื่อนครอบครัว: Family Line พร้อมมอบโล่ประกาศเกียรติคุณผู้เชี่ยวชาญเพื่อนครอบครัวดีเด่น ประจำปี 2565
วันที่ 22 มิ.ย. 65 เวลา 13.30 น.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธานในพิธีลงนามบันทึกข้อตกลงความร่วมมือการขับเคลื่อนการให้บริการและความช่วยเหลือในระบบเพื่อนครอบครัว : Family Line พร้อมทั้งมอบโล่ประกาศเกียรติคุณผู้เชี่ยวชาญเพื่อนครอบครัวดีเด่น ประจำปี 2565 โดยมี นางจินตนา จันทร์บำรุง อธิบดีกรมกิจการสตรีและสถาบันครอบครัว รศ.พญ.พิมล วงศ์ศิริเดช รองคณบดีคณะแพทยศาสตร์ศิริราชพยาบาล มหาวิทยาลัยมหิดล และ รศ.ดร.ประพันธ์ ศุภษร รองคณบดีบัณฑิตวิทยาลัยมหาวิทยาลัยมหาจุฬาลงกรณราชวิทยาลัย ร่วมลงนามในบันทึกข้อตกลง ณ ห้องประชุมปกรณ์ อังศุสิงห์ ชั้น 2 อาคารกรมพัฒนาสังคมและสวัสดิการ กระทรวง พม. สะพานขาว กรุงเทพฯ
นางพัชรีกล่าวว่า กระทรวงการพัฒนาสังคมและความมั่นคงของมนุษย์ (พม.) ได้ขับเคลื่อนการสร้างความเข้มแข็งของสถาบันครอบครัว อีกทั้งปรับเปลี่ยนรูปแบบการให้บริการเพื่อเข้าถึงสมาชิกครอบครัวมากยิ่งขึ้น โดยมุ่งเน้นการทำงานเชิงบูรณาการร่วมกับภาคีเครือข่ายทุกภาคส่วน ทั้งภาครัฐ เอกชน และประชาสังคม ควบคู่กับการนำเทคโนโลยีเข้ามาใช้ให้เป็นประโยชน์ เพื่อลดขั้นตอนความยุ่งยากและอำนวยความสะดวกในการค้นหาข้อมูลของประชาชน เป็นการเพิ่มโอกาสในการเข้าถึงบริการภาครัฐ และยกระดับการให้บริการของหน่วยงานที่เข้าถึงประชาชน ทั้งนี้ ระบบเพื่อนครอบครัว : Family Line นับเป็นแพลตฟอร์มกลางในการให้คำปรึกษา และเป็นแหล่งเรียนรู้สำหรับครอบครัว เพื่อสร้างภูมิคุ้มกันในการดำเนินชีวิตและแก้ปัญหาภายในครอบครัวอย่างครอบคลุมทุกมิติ เช่น ปัญหาสัมพันธภาพในครอบครัว ความรุนแรงในครอบครัว การถูกเลือกปฏิบัติด้วยเหตุแห่งเพศ เป็นต้น จากการเปิดตัวระบบเพื่อนครอบครัว : Family Line เมื่อวันที่ 14 เมษายน 2564 ปัจจุบัน พบว่า มีจำนวนผู้เข้าชมเว็บไซต์www.เพื่อนครอบครัว.comจำนวน 87,502 ครั้ง และมีผู้ใช้บริการให้คำปรึกษา จำนวน 805 กระทู้ โดยประเด็นที่ขอรับคำปรึกษามากที่สุด คือ เรื่องครอบครัว 366 กระทู้ รองลงมา คือ กฎหมายด้านครอบครัว 271 กระทู้ ตามลำดับ
นางพัชรีกล่าวเพิ่มเติมว่า สำหรับการมอบโล่ประกาศเกียรติคุณผู้เชี่ยวชาญเพื่อนครอบครัวดีเด่น ประจำปี 2565 เป็นการประกาศเกียรติคุณยกย่องเชิดชูเกียรติ สร้างขวัญและกำลังใจให้แก่ผู้เชี่ยวชาญจากภาคีเครือข่ายที่ทำหน้าที่ให้บริการคำปรึกษา โดยมีผู้รับโล่ประกาศเกียรติคุณ ประกอบด้วย 1) นางสาวกมลภัทร พวงเงิน สำนักงานพัฒนาพิงค์นคร (องค์การมหาชน) 2) นางสาวนวลพรรณ ขันทะสีมา โรงพยาบาลรามาธิบดี 3) นายชัชวาลย์ วงศ์สวรรค์ สำนักงานเทศบาลตำบลปลักแรด จังหวัดพิษณุโลก และ 4) นางสาวพัชรี โพธิ์รัตน์ ศูนย์คุ้มครองคนไร้ที่พึ่งจังหวัดตาก
วันพุธที่ 19 มกราคม 2565
สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา พระราชทานบัตรอำนวยพร เนื่องในโอกาสวันขึ้นปีใหม่ พุทธศักราช 2565
วานนี้ (18 มกราคม 2565)ที่สำนักงานปลัดกระทรวงสาธารณสุข กระทรวงสาธารณสุข จ.นนทบุรี สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา พระราชทานบัตรอำนวยพร เนื่องในโอกาสวันขึ้นปีใหม่ พุทธศักราช 2565 แก่ นายอนุทิน ชาญวีรกูล รองนายกรัฐมนตรีและรั
วานนี้ (18 มกราคม 2565)ที่สำนักงานปลัดกระทรวงสาธารณสุข กระทรวงสาธารณสุข จ.นนทบุรี สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญาพระราชทานบัตรอำนวยพร เนื่องในโอกาสวันขึ้นปีใหม่ พุทธศักราช 2565แก่นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข โดยมีพิธีรับมอบเบื้องหน้าพระรูปยังความปลื้มปีติ แก่บุคลากรทางการแพทย์ ต่างล้วนสำนึกในพระมหากรุณาธิคุณเป็นล้นพ้น อย่างหาที่สุดมิได้
******************
วันพุธที่ 1 มิถุนายน 2565
กรมการจัดหางาน สร้างการรับรู้การปฏิบัติตามกฎหมาย การใช้แรงงานต่างด้าวทั่วประเทศ
นายไพโรจน์ โชติกเสถียร อธิบดีกรมการจัดหางาน เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน ให้ความสำคัญกับการบริหารจัดการแรงงานข้ามชาติในประเทศไทย ภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19)
รวมทั้งตระหนักถึงการใช้แรงงานข้ามชาติผิดกฎหมายที่มีผลต่อความมั่นคงและความเชื่อมั่นของประเทศไทย ซึ่งส่งผลไปถึงภาคเศรษฐกิจ จึงมอบหมายกรมการจัดหางานในฐานะหน่วยงานผู้รับผิดชอบ ป้องกัน และแก้ไขปัญหาดังกล่าวในทุกมิติ ทั้งการตรวจสอบ ดำเนินคดี ผู้ฝ่าฝืนกฎหมายอย่างเข้มงวด การรับฟังปัญหาจากนายจ้าง สถานประกอบการที่ใช้แรงงานข้ามชาติ ตลอดจนการปรับกฎ ระเบียบ ข้อบังคับให้มียืดหยุ่นสอดคล้องตามสถานการณ์จริง โดยมุ่งหวังให้นายจ้าง สถานประกอบการ และแรงงานข้ามชาติ ปฏิบัติตามมติครม.ในคราวต่าง ๆ เพื่อนำไปสู่การจ้างแรงงานต่างด้าวโดยถูกต้องตามกฎหมาย
“กรมการจัดหางานได้จัดอบรม “โครงการเสริมสร้างการรับรู้ให้นายจ้าง สถานประกอบการ แรงงาน ต่างด้าว และองค์กรภาคีเครือข่าย ประจำปีงบประมาณ พ.ศ. 2565” ขึ้นทั่วประเทศ เพื่อประชาสัมพันธ์ เผยแพร่นโยบาย กฎระเบียบ ประกาศ ข้อมูลข่าวสารภาครัฐ และสร้างความเข้าใจในการดำเนินการตามมติครม. คราวต่าง ๆ ภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) และการปฏิบัติตามแนวทางการปรับลดมาตรการการนำแรงงานต่างด้าวเข้ามาทำงานตามบันทึกความเข้าใจว่าด้วยความร่วมมือด้านแรงงาน (MOU) โดยผู้ร่วมโครงการฯจะได้ความรู้ที่เป็นปัจจุบัน และเกิดประโยชน์ จากผู้มีความเชี่ยวชาญ ทั้งวิทยากรจากสำนักบริหารแรงงานต่างด้าว กรมการจัดหางาน และวิทยากรจากสำนักงานประกันสังคม อาทิ แนวทางการนำเข้าแรงงานต่างด้าวตาม MOU และแนวทางการบริหารจัดการการทำงานของคนต่างด้าว สัญชาติกัมพูชา ลาว เมียนมา ตามมติคณะรัฐมนตรีเมื่อวันที่ 15 มีนาคม 2565 สิทธิประโยชน์ของคนต่างด้าว จากการเข้าระบบประกันสังคม บทกำหนดโทษที่นายจ้าง/สถานประกอบการควรรู้ และการเตรียมความพร้อมต่อแนวโน้มของตลาดแรงงานในอนาคตที่การจ้างแรงงานข้ามชาติ จะถูกทดแทนด้วยเทคโนโลยีที่มีต้นทุนถูกลง โดยจะมีการจัดอบรมขึ้นทั่วประเทศ ณ จังหวัดที่มีนายจ้าง สถานประกอบการ และแรงงานข้ามชาติทำงานอยู่เป็นจำนวนมาก” อธิบดีกรมการจัดหางาน กล่าว
ทั้งนี้ นายจ้าง สถานประกอบการ และแรงงานข้ามชาติที่สนใจ สามารถติดต่อสอบถามรายละเอียดเพื่อร่วมการอบรมฯ ได้ที่ สำนักงานจัดหางานกรุงเทพมหานคร พื้นที่ 1 – 10 และสำนักงานจัดหางานจังหวัดทุกจังหวัดทั่วประเทศ
วันพฤหัสบดีที่ 11 พฤศจิกายน 2564
รฟม. รับมอบโล่แสดงความขอบคุณในฐานะผู้สนับสนุนและเข้าร่วมจัดนิทรรศการ
ในงานมหกรรมวิทยาศาสตร์และเทคโนโลยีแห่งชาติ ประจำปี 2564
นายถนอม รัตนเศรษฐ ผู้ช่วยผู้ว่าการการรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เป็นผู้แทน รฟม. รับมอบโล่แสดงความขอบคุณ จากศาสตราจารย์ ดร. นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัย และนวัตกรรม ในฐานะหน่วยงานพันธมิตรภาครัฐ ผู้สนับสนุนและเข้าร่วมจัดนิทรรศการในงานมหกรรมวิทยาศาสตร์และเทคโนโลยีแห่งชาติ ประจำปี 2564 ภายใต้หัวข้อ "ศิลปะ วิทยาศาสตร์ และเศรษฐกิจสร้างสรรค์" ซึ่งดำเนินการโดยองค์การพิพิธภัณฑ์วิทยาศาสตร์แห่งชาติ (อพวช.) ณ เวทีกลาง ศูนย์แสดงสินค้าและการประชุม อิมแพ็ค เมืองทองธานี จังหวัดนนทบุรี
ทั้งนี้ ภายในงาน รฟม. ได้ร่วมจัดนิทรรศการเพื่อให้ความรู้แก่ประชาชนเกี่ยวกับโครงการรถไฟฟ้าในความรับผิดชอบของ รฟม. โดยผู้ที่สนใจสามารถเยี่ยมชมนิทรรศการของ รฟม. ได้ทุกวัน ตั้งแต่วันนี้ถึงวันที่ 19 พฤศจิกายน 2564 เวลา 9.00 - 19.00 น. ณ บริเวณฮอลล์ 9 - 12 ศูนย์แสดงสินค้าและการประชุม อิมแพ็ค เมืองทองธานี จังหวัดนนทบุรี ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจ การรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
วันจันทร์ที่ 14 มีนาคม 2565
PM to chair full CCSA meeting on March 18
PM to chair full CCSA meeting on March 18
March 14, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled to chair the full meeting of the Center for COVID-19 Situation Administration (CCSA) on March 18 where the transition into COVID-19 endemic approach, as well as easing of various activities to normalize people’s living, is expected to be proposed by Ministry of Public Health.
Transition to the endemic approach will be divided into 4 stages during the course of 4 months or “3+1”. The first stage, “Combating”, from March 12 to Early April, requires an effort to suppress number of infections and severity through implementation of various measures. The second stage called “Plateau” is set during April and May, which is to maintain the infection rate until it declines. The third stage (end of May – June 30), the “Declining”, requires an effort to curb the number of infections to 1,000-2,000, and the fourth is called “Post-pandemic” (July 1 onward) and a complete transition the endemic approach. In preparing for the transition, the target will be adjusted, and the number of infections will no longer be focused since the situation could change anytime. Instead, vaccination, especially among the 608 groups, will be targeted to reduce deaths and enhance treatment effectiveness.
As of today (March 14, 2022), a total of 22,130 new confirmed cases is reported, among which 22,103 were found domestically, and 27 from overseas traveling. The total of 69 deaths and 23,508 recoveries were reported with 225,889 active cases. From January 1, 2022, cumulative number of cases are 983,520, and cumulative number of recoveries, 788,794. Cumulative number of vaccinations across the country from February 28, 2021 to March 13, 2022 is 126,176,878 doses (1st shot: 54,419,126, 2nd shot: 49,977,239, 3rd shot 19,907,958, and 4th shot: 1,872,555.
วันเสาร์ที่ 1 มกราคม 2565
นายกฯ ยินดีกับทีม “ช้างศึก” คว้าแชมป์ฟุตบอลชิงแชมป์แห่งชาติอาเซียน AFF Suzuki Cup 2020 ได้อีกครั้งเป็นของขวัญปีใหม่ให้คนไทย
นายกฯ ยินดีกับทีม “ช้างศึก” คว้าแชมป์ฟุตบอลชิงแชมป์แห่งชาติอาเซียน AFF Suzuki Cup 2020 ได้อีกครั้งเป็นของขวัญปีใหม่ให้คนไทย
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมยินดีกับผลการแข่งขัน AFF Suzuki Cup 2020 ที่ทีมช้างศึกของไทยมอบของขวัญในช่วงเทศกาลปีใหม่ 2565 ให้กับประชาชนและแฟนกีฬา ด้วยการคว้าแชมป์ AFF Suzuki Cup 2020 (ASEAN Football Federation Championship) และสร้างประวัติศาสตร์เป็นแชมป์ในการแข่งขันดังกล่าวเป็นสมัยที่ 6 ซึ่งนายกรัฐมนตรีได้ขอบคุณทุกความทุ่มเทของนักกีฬาทีมชาติไทยและทีมงานทุกคน ที่ได้สร้างผลงานอันยอดเยี่ยม ทั้งนี้ เชื่อมั่นว่า ด้วยความพร้อม ทีมเวิร์ค และศักยภาพของทีมชาติไทย จะสามารถสร้างผลงานที่น่าประทับใจได้อีกมากในอนาคต
ทีมชาติไทยสามารถสร้างสถิติด้วยการคว้าแชมป์อีกสมัย จากการเสมอทีมชาติอินโดนีเซีย ในการแข่งขันรอบชิงชนะเลิศ นัดที่ 2 ในวันที่ 1 มกราคม 2565 เวลา 19.30 น. ณ สนามกีฬาแห่งชาติสิงคโปร์ ไปด้วยคะแนน 2 ต่อ 2 หลังจากเมื่อวันที่ 29 ธันวาคม 2564 เอาชนะอินโดนีเซีย ในการแข่งขันนัดที่ 1 ไปด้วยคะเเนน 4 ต่อ 0 ซึ่งทำให้คะแนนรวมของการแข่งขันรอบชิงชนะเลิศสองนัด ไทยชนะไปด้วยคะแนน 6 ต่อ 2
โฆษกประจำสำนักนายกฯ กล่าวว่า ช้างศึกของไทยไม่ทำให้แฟนบอลชาวไทยผิดหวัง เชื่อมั่นว่า ผลงานของนักกีฬาทุกคนทำให้ชาวไทยชื่นชม และประทับใจ ทั้งนี้ โฆษกรัฐบาลกล่าวว่า รัฐบาลพร้อมและให้ความสำคัญกับการสนับสนุนวงการกีฬาตลอดเวลาที่ผ่านมา เพื่อสรรหาและพัฒนาศักยภาพของประชาชนที่มีความสนใจด้านกีฬาให้ประสบความสำเร็จในเส้นทางกีฬาอาชีพ ตลอดจน รัฐบาลพร้อมพัฒนาองค์ความรู้และบุคลากรด้านการกีฬา และสนับสนุนการจัดกิจกรรมการแข่งขันกีฬาในประเทศ รวมทั้งปรับปรุงการจัดการแข่งขันให้เหมาะสมกับยุคสมัย เพื่อส่งเสริมการฟื้นฟูทางเศรษฐกิจของประเทศต่อไป
ทั้งนี้ ขอฝากให้พี่น้องประชาชนร่วมกันส่งกำลังใจ แรงเชียร์ และติดตามผลงานของทีมช้างศึกไทยและนักกีฬาชนิดอื่น ๆ เพื่อร่วมเป็นหนึ่งกำลังใจให้ทัพนักกีฬาไทยได้สร้างผลงานที่ยอดเยี่ยมต่อไป
ทั้งนี้ การแข่งขัน AFF Suzuki Cup หรือ การแข่งขันฟุตบอลชิงแชมป์แห่งชาติอาเซียน เป็นการแข่งขันกีฬาฟุตบอลที่จัดขึ้นทุกๆ 2 ปี โดยสหพันธ์ฟุตบอลอาเซียน (ASEAN Football Federation: AFF) และประเทศไทยได้รับชัยชนะในการแข่งขันดังรวม 6 ครั้ง ได้แก่ ปี 2539 2543 2545 2557 2559 และในปีนี้
วันศุกร์ที่ 6 พฤษภาคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 29 เมษายน – 5 พฤษภาคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 29 เมษายน – 5 พฤษภาคม 2565 พบการกระทำผิด จำนวน 339 คดี คิดเป็นเงินค่าปรับ 7.82 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 29 เมษายน – 5 พฤษภาคม 2565) พบว่ามีการกระทำผิด จำนวน 339 คดี คิดเป็นเงินค่าปรับ 7.82 ล้านบาท โดยแยกเป็น สุรา จำนวน 181 คดี ค่าปรับ 1.66 ล้านบาท ยาสูบ จำนวน 119 คดี ค่าปรับ 4.95 ล้านบาท ไพ่ จำนวน 2 คดี ค่าปรับ 0.01 ล้านบาท น้ำมันและผลิตภัณฑ์น้ำมัน จำนวน 13 คดี ค่าปรับ 0.43 ล้านบาท น้ำหอม จำนวน 1 คดี ค่าปรับ 0.10 ล้านบาท รถจักรยานยนต์ จำนวน 13 คดี ค่าปรับ 0.18 ล้านบาท และสินค้าอื่น ๆ จำนวน 10 คดี ค่าปรับ 0.49 ล้านบาท โดยมีของกลางแยกเป็นน้ำสุรา จำนวน 2,123.575 ลิตร ยาสูบ จำนวน 51,645 ซอง ไพ่ จำนวน 22 สำรับ น้ำมันและผลิตภัณฑ์น้ำมัน จำนวน 21,150.000 ลิตร น้ำหอม จำนวน 62 ขวด รถจักรยานยนต์ จำนวน 16 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 5 พฤษภาคม 2565 พบว่ามีการกระทำผิด จำนวน 16,232 คดี คิดเป็นเงินค่าปรับ 294.04 ล้านบาท โดยแยกเป็น สุรา จำนวน 8,747 คดี ค่าปรับ 77.45 ล้านบาท ยาสูบ จำนวน 5,576 คดี ค่าปรับ 147.38 ล้านบาท ไพ่ จำนวน 265 คดี ค่าปรับ 2.72 ล้านบาท น้ำมันและผลิตภัณฑ์น้ำมัน จำนวน 463 คดี ค่าปรับ 20.11 ล้านบาท น้ำหอม จำนวน 79 คดี ค่าปรับ 4.15 ล้านบาท รถจักรยานยนต์ จำนวน 736 คดี ค่าปรับ จำนวน 16.89 ล้านบาท และสินค้าอื่น ๆ จำนวน 366 คดี ค่าปรับ 25.34 ล้านบาท โดยมีของกลางแยกเป็นน้ำสุรา จำนวน 132,578.895 ลิตร ยาสูบ จำนวน 3,032,718 ซอง ไพ่ จำนวน 17,411 สำรับ น้ำมันและผลิตภัณฑ์น้ำมัน จำนวน 622,810.000 ลิตร น้ำหอม จำนวน 88,309 ขวด รถจักรยานยนต์ จำนวน 897 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/793-2565-29-5-2565-22
วันพุธที่ 25 พฤษภาคม 2565
เตรียมตัวให้พร้อม!! ก.แรงงาน จับมือ เอกชนรายใหญ่ ส่งช่างเชื่อมฝีมือไปทำงานซาอุ ล็อตแรกมิ.ย.นี้
เตรียมตัวให้พร้อม!! ก.แรงงาน จับมือ เอกชนรายใหญ่ ส่งช่างเชื่อมฝีมือไปทำงานซาอุ ล็อตแรกมิ.ย.นี้
เมื่อวันที่25พฤษภาคม2565นายสุชาติชมกลิ่นรัฐมนตรีว่าการกระทรวงแรงงานให้การต้อนรับนายเฉลิมชัยมหากิจศิริประธานเจ้าหน้าที่บริหารบริษัทเมอร์เมดซับซีเซอร์วิสเซส(ไทยแลนด์)จำกัดและคณะพร้อมด้วยผู้แทนธนาคารเพื่อการส่งออกและนำเข้าแห่งประเทศไทยหรือEXIM Bankในโอกาสเข้าพบรัฐมนตรีว่าการกระทรวงแรงงานเพื่อหารือแนวทางการสนับสนุนและเตรียมความพร้อมสำหรับการพัฒนากำลังแรงงานให้มีทักษะฝีมือให้ตรงกับความต้องการของนายจ้างและสถานประกอบการซาอุดีอาระเบียในประเด็นความร่วมมือจากภาครัฐในการจัดหาแรงงานเพื่อพัฒนาฝีมือตำแหน่งงานที่ต้องการและความพร้อมของสถานประกอบการในซาอุดีอาระเบียโดยมีนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายไพโรจน์โชติกเสถียรอธิบดีกรมการจัดหางานนายประทีปทรงลำยองอธิบดีกรมพัฒนาฝีมือแรงงานพร้อมด้วยผู้บริหารระดับสูงกระทรวงแรงงานเข้าร่วมด้วยณห้องจัตุมงคลชั้น6อาคารกระทรวงแรงงาน
นายสุชาติกล่าวว่ากระทรวงแรงงานขอบคุณบริษัทเมอร์เมดซับซีเซอร์วิสเซส(ไทยแลนด์)จำกัดซึ่งเป็นผู้ประกอบกิจการก่อสร้างขนาดใหญ่ที่มีความเชี่ยวชาญด้านภาคอุตสาหกรรมที่เกี่ยวกับน้ำมันและก๊าซธรรมชาติทางทะเลและชายฝั่งในซาอุดีอาระเบียและกลุ่มประเทศอาหรับที่ได้มาหารือในวันนี้เพื่อแลกเปลี่ยนข้อมูลถึงความพร้อมในความร่วมมือสนับสนุนนโยบายรัฐบาลในการจัดส่งแรงงานไทยไปทำงานในซาอุดีอาระเบียซึ่งทราบว่าบริษัทได้ดำเนินธุรกิจในซาอุดีฯมานานกว่า10ปีจึงมีความเชี่ยวชาญและความพร้อมในการประสานงานกับหน่วยงานที่เกี่ยวข้องในซาอุดีอาระเบียสำหรับตำแหน่งงานบริษัทที่ต้องการได้แก่วิศวกรช่างเชื่อมในภาคอุตสาหกรรมที่เกี่ยวกับน้ำมันและก๊าซนอกชายฝั่งและชายฝั่งจากการหารือบริษัทมีแผนงานที่จะจ้างแรงงานไทยระดับฝีมือในตำแหน่งวิศวกรช่างเชื่อมผู้ควบคุมหุ่นยนต์ใต้น้ำนั้นเบื้องต้นได้แบ่งเป็น3ระยะระยะสั้นจะเริ่มจัดส่งแรงงานไทยไปทำงานในซาอุดีอาระเบียชุดแรกในเดือนมิถุนายน2565นี้ในตำแหน่งช่างเชื่อมประมาณ50 - 60คนโดยกระทรวงแรงงานได้ประกาศรับสมัครและคัดเลือกแรงงานไทยที่แจ้งความประสงค์ไว้แล้วส่วนในระยะกลางจะบูรณาการความร่วมมือกับกรมพัฒนาฝีมือแรงงานเพื่อพัฒนาทักษะแรงงานไทยในสาขาช่างเชื่อมการใช้สถานที่ฝึกทักษะของสถาบันฯและทดสอบมาตรฐานฝีมือแรงงานแห่งชาติและในระยะยาวจะได้มีการขยายเป้าหมายการจัดส่งแรงงานไทยเพิ่มขึ้นทั้งในตำแหน่งวิศวกรช่างเชื่อมและผู้ควบคุมหุ่นยนต์ใต้น้ำตลอดจนการร่วมพัฒนาทักษะฝีมือให้แรงงานไทยตรงกับความต้องการของซาอุดีอาระเบียและกลุ่มประเทศอาหรับ
ทั้งนี้ผู้ที่ต้องการเดินทางไปทำงานที่ประเทศซาอุฯสามารถติดต่อได้ที่สำนักงานจัดหางานกรุงเทพมหานครพื้นที่1-10หรือสำนักงานจัดหางานจังหวัดทั่วประเทศหรือลงทะเบียนผ่านเว็บไซต์toea.doe.go.thสามารถสอบถามข้อมูลเพิ่มเติมที่สายด่วนกระทรวงแรงงานโทร.1506กด2กรมการจัดหางานหรือหากสนใจเข้ารับการฝึกอบรมหรือทดสอบมาตรฐานฝีมือแรงงานสอบถามข้อมูลได้ที่สายด่วนกระทรวงแรงงาน1506กด4กรมพัฒนาฝีมือแรงงาน
+++++++++++++++++++
กองเผยแพร่และประชาสัมพันธ์
25พฤษภาคม2565
วันจันทร์ที่ 24 มกราคม 2565
โฆษกรัฐบาล เผย “นายกฯ” ติดตามการแก้ปัญหา PM 2.5 พบอยู่ในเกณฑ์มาตรฐานทุกพื้นที่ ทั้งนี้ คาดการณ์ช่วง 25-28 ม.ค. 65 ค่าฝุ่นมีแนวโน้มสูงขึ้น ห่วงประชาชนเตือนสวมหน้ากาก งดเผา
โฆษกรัฐบาล เผย “นายกฯ” ติดตามการแก้ปัญหา PM 2.5 พบอยู่ในเกณฑ์มาตรฐานทุกพื้นที่ ทั้งนี้ คาดการณ์ช่วง 25-28 ม.ค. 65 ค่าฝุ่นมีแนวโน้มสูงขึ้น ห่วงประชาชนเตือนสวมหน้ากาก งดเผา เฝ้าระวังสถานการณ์
วันที่ 24 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการขับเคลื่อนแผนรับมือป้องกันและแก้ปัญหา PM 2.5 ซึ่งถือเป็นวาระแห่งชาติที่ผ่านมาโดยตลอด ซึ่งกรมควบคุมมลพิษ เปิดเผยการตรวจสอบการวัดค่าฝุ่นละอองขนาดไม่เกิน 2.5 ไมครอน (PM 2.5) ในพื้นที่กรุงเทพมหานครและปริมณฑล (ข้อมูล วันที่ 23 มกราคม 2565) พบว่าคุณภาพอากาศอยู่ในเกณฑ์มาตรฐานทุกพื้นที่ ในระดับดีถึงดีมาก ค่าฝุ่นปรับตัวลดลงอยู่ในเกณฑ์มาตรฐานทุกพื้นที่ ดังนี้ ภาคเหนือ ภาพรวมอยู่ในเกณฑ์ดีมาก ตรวจวัดได้ 10 – 29 มคก./ลบ.ม. ภาคตะวันออกเฉียงเหนือ ภาพรวมอยู่ในเกณฑ์ปานกลาง ตรวจวัดได้ 26 – 48 มคก./ลบ.ม. ภาคกลางและตะวันตก ภาพรวมอยู่ในเกณฑ์ดีมาก ตรวจวัดได้ 8 – 43 มคก./ลบ.ม. ภาคตะวันออก ภาพรวมอยู่ในเกณฑ์ดีมาก ตรวจวัดได้ 11 – 48 มคก./ลบ.ม. ภาคใต้ ภาพรวมอยู่ในเกณฑ์ดีมาก ตรวจวัดได้ 10 – 18 มคก./ลบ.ม. กรุงเทพมหานครและปริมณฑล โดยสถานีตรวจวัดของกรมควบคุมมลพิษร่วมกับกรุงเทพมหานคร ภาพรวมอยู่ในเกณฑ์ดีมาก ตรวจวัดได้ 9 – 29 มคก./ลบ.ม.
โฆษกประจำสำนักนายกรัฐมนตรี กล่าวต่อไปว่า กรมควบคุมมลพิษ คาดการณ์ปริมาณ PM2.5 ในช่วงระหว่างวันที่ 25-28 มกราคม 2565 ในพื้นที่ภาคเหนือ 17 จังหวัดและกรุงเทพมหานครและปริมณฑล พบว่า PM 2.5 มีแนวโน้มสูงขึ้น เนื่องจากสภาพอากาศที่ปิดและลมอ่อน จึงขอให้ประชาชนงดการเผาในที่โล่ง ใช้รถเท่าที่จำเป็น ลดกิจกรรมที่ก่อให้เกิดฝุ่น หลีกเลี่ยงการทำกิจกรรมกลางแจ้ง สวมใส่หน้ากากอนามัย หรือใช้อุปกรณ์ป้องกันตนเอง ติดตามเฝ้าระวังสถานการณ์และป้องกันสุขภาพอย่างต่อเนื่อง หากมีอาการทางสุขภาพควรปรึกษาแพทย์
“นายกรัฐมนตรีห่วงใยสุขภาพของประชาชนทุกคน ทั้งโควิด-19 และปัญหาฝุ่น โดยเฉพาะกลุ่มเปราะบาง ได้แก่ เด็ก หญิงตั้งครรภ์ ผู้สูงอายุ ผู้ป่วยโรคประจำตัว ให้ระมัดระวังและดูแลเป็นพิเศษ รวมทั้งให้ร่วมกันลดปริมาณการเกิดฝุ่น PM 2.5 ในช่วงเทศกาลตรุษจีน โดยขอความร่วมมือไม่เผากระดาษเงินกระดาษทอง ใช้ธูปสั้นหรือเปลี่ยนเป็นใช้ธูปไฟฟ้าแทน รวมทั้งเตือนประชาชนให้ป้องกันตัวเองอย่างสูงสุด สวมหน้ากากอนามัย และเฝ้าติดตามสถานการณ์ฝุ่นอย่างใกล้ชิด” นายธนกร กล่าว
วันอังคารที่ 28 มิถุนายน 2565
กระทรวงยุติธรรมรับการตรวจประเมินมาตรฐานการให้บริการศูนย์ราชการสะดวก ประจำปี ๒๕๖๕ ของศูนย์บริการร่วมกระทรวงยุติธรรม ในรูปแบบการประชุมทางไกล (Video Conference)
กระทรวงยุติธรรมรับการตรวจประเมินมาตรฐานการให้บริการศูนย์ราชการสะดวก ประจำปี ๒๕๖๕ ของศูนย์บริการร่วมกระทรวงยุติธรรม ในรูปแบบการประชุมทางไกล (Video Conference)
ในวันจันทร์ที่ ๒๗ มิถุนายน ๒๕๖๕ เวลา ๑๓.๐๐ น. นายวัลลภ นาคบัว รองปลัดกระทรวงยุติธรรม หัวหน้าคณะรับการตรวจประเมินมาตรฐานศูนย์ราชการสะดวก (GECC) ประจำปี พ.ศ. ๒๕๖๕ ของศูนย์บริการร่วมกระทรวงยุติธรรม พร้อมด้วยผู้บริหารสำนักงานปลัดกระทรวงยุติธรรม และเจ้าหน้าที่ที่เกี่ยวข้องเข้าร่วมรับการตรวจประเมินฯ ในรูปแบบการประชุมทางไกล (Video Conference) และห้องประชุม ๑๐ - ๐๑ ชั้น ๑๐ อาคารกระทรวงยุติธรรม ซึ่งการตรวจประเมินในครั้งนี้ มีที่ปรึกษาคณะอนุกรรมการตรวจประเมินมาตรฐานศูนย์ราชการสะดวก คณะที่ ๑ มีนางอารีย์พันธ์ เจริญสุข รองเลขาธิการสำนักงานคณะกรรมการพัฒนาระบบราชการ (ก.พ.ร.) เป็นประธาน นายณรงค์ บุญโญ อนุกรรมการผู้ทรงคุณวุฒิ และนางสาวตวงทอง สังข์แก้ว อนุกรรมการผู้แทนสำนักงานคณะกรรมการพัฒนาระบบราชการ เป็นผู้ตรวจประเมินฯ
คณะรับการตรวจประเมินฯ กระทรวงยุติธรรม ได้นำเสนอความโดดเด่นด้านนวัตกรรมในการให้บริการประชาชน ของศูนย์บริการร่วมกระทรวงยุติธรรม สำนักงานกองทุนยุติธรรม ศูนย์เทคโนโลยีสารสนเทศและการสื่อสาร และกลุ่มพัฒนาระบบบริหาร โดยมีการนำเสนอข้อมูลผ่านวีดิทัศน์ ข้อมูลพร้อมภาพประกอบ การนำชมสถานที่ให้บริการของศูนย์บริการร่วมกระทรวงยุติธรรม พร้อมทั้งตอบประเด็นข้อซักถามจากคณะอนุกรรมการตรวจประเมินมาตรฐานศูนย์ราชการสะดวก ผ่านระบบประชุมทางไกล (Video Conference)
ทั้งนี้มีหน่วยงานในสังกัดกระทรวงยุติธรรม ที่ผ่านการคัดกรองใบสมัครขอรับรองมาตรฐานศูนย์ราชการสะดวก (GECC) ประจำปี พ.ศ. ๒๕๖๕ จำนวน ๓ หน่วยงาน ประกอบด้วย ศูนย์บริการร่วมกระทรวงยุติธรรม สำนักงานยุติธรรมจังหวัดเชียงใหม่ และสำนักงานยุติธรรมจังหวัดพิษณุโลก
วันศุกร์ที่ 1 กรกฎาคม 2565
รมว.พม. ย้ำประเทศไทยพร้อมสนับสนุนกรอบแนวคิด UN - Habitat ช่วยเหลือประชาชนด้านที่อยู่อาศัย อาหาร และยารักษาโรค พร้อมเสนอไทยเป็นเจ้าภาพจัดการประชุม WUF ปี 2030
รมว.พม. ย้ำประเทศไทยพร้อมสนับสนุนกรอบแนวคิด UN - Habitat ช่วยเหลือประชาชนด้านที่อยู่อาศัย อาหาร และยารักษาโรค พร้อมเสนอไทยเป็นเจ้าภาพจัดการประชุม WUF ปี 2030
เมื่อวันที่ 29 มิถุนายน 2565 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วย นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) นายทวีพงษ์ วิชัยดิษฐ ผู้ว่าการการเคหะแห่งชาติ และคณะ เข้าร่วมการประชุมทวิภาคี (Bilateral Meeting) กับ Ms. Maimunah Mohd Sharif, Executive Director of the United Nations Human Settlements Programme (UN - Habitat) ในการประชุม World Urban Forum ครั้งที่ 11 (WUF 11) ณ เมืองคาโตวิทเซ (Katowice) สาธารณรัฐโปแลนด์
นายจุติกล่าวว่า Ms. Maimunah Mohd Sharif ได้กล่าวขอบคุณผู้แทนจากประเทศไทยที่ให้การสนับสนุน UN - Habitat หรือ โครงการตั้งถิ่นฐานมนุษย์แห่งสหประชาชาติ มาโดยตลอด ทั้งนี้ พลเอก ประยุทธ์ จันทร์โอชา นายกรัฐมนตรีประเทศไทย ยินดีให้การสนับสนุนกรอบแนวคิดของ UN - Habitat ในการให้ความช่วยเหลือประชาชน ทั้งด้านที่อยู่อาศัย อาหาร และยารักษาโรค สำหรับด้านที่อยู่อาศัย กระทรวง พม. โดยการเคหะแห่งชาติ (กคช.) ได้ดำเนินโครงการที่อยู่อาศัยในรูปแบบเช่าโดยเฉพาะกลุ่มผู้มีรายได้น้อย เพื่อช่วยเหลือประชาชนให้สามารถเข้าถึงที่อยู่อาศัยได้อย่างทั่วถึง นอกจากนี้ ตนยังขอความร่วมมือ UN - Habitat ให้การสนับสนุนหน่วยงานในการทำงานร่วมกับ NGOs (Non Governmental Organizations) รวมทั้งแสดงเจตจำนงเสนอรัฐบาลไทยเป็นเจ้าภาพจัดการประชุม World Urban Forum (WUF) ในปี 2030
วันศุกร์ที่ 27 สิงหาคม 2564
สถาบันการบินพลเรือน เปิดการฝึกอบรมหลักสูตร Safety Management System in the Aviation Industry - Foundation Concepts ในรูปแบบ Virtual Classroom
...
สถาบันการบินพลเรือน (สบพ.) รัฐวิสาหกิจกระทรวงคมนาคม สถาบันการศึกษาเฉพาะทางด้านการบินที่ครบวงจร แห่งเดียวในประเทศไทยและสมาชิกประเภท Regional Training Centre of Excellence (RTCE) โครงการ ICAO TRAINAIR PLUS ขององค์การการบินพลเรือนระหว่างประเทศ (International Civil Aviation Organization : ICAO) เปิดการฝึกอบรมหลักสูตร Safety Management System in the Aviation Industry - Foundation Concepts ในรูปแบบห้องเรียนเสมือนจริง (Virtual Classroom) สำหรับบุคลากรที่อยู่ในหน่วยงานอุตสาหกรรมการบิน ตลอดจนผู้ที่สนใจหาความรู้เพิ่มเติมด้านระบบการจัดการความปลอดภัยทางการบิน โดยใช้ระยะเวลาในการฝึกอบรมทั้งสิ้น 1 วัน (ตั้งแต่เวลา 09.00น. – 16.00 น.) ผ่านโปรแกรม ZOOM แบ่งออกเป็น 2 รุ่น ดังนี้
1. รุ่นที่ 1 ฝึกอบรมในวันที่ 2 กันยายน 2564
2. รุ่นที่ 2 ฝึกอบรมในวันที่ 4 พฤศจิกายน 2564
***เปิดรับสมัครตั้งแต่บัดนี้ เป็นต้นไป ผู้สนใจสามารถกรอกใบสมัครได้ที่ https://itrain.catc.or.th หากต้องการสอบถามรายละเอียดเพิ่มเติม โทร 02-272-5741 ต่อ 8571, 086-628-1611 E-mail: itrain@catc.or.th ***